Валентина Матвиенко

Валентина Матвиенко (орос. Валенти́на Ива́новна Матвие́нко ; 1949 оны 4-р сарын 7-д төрсөн, гэрлэлтээс өмнө "Тю́тина" гэдэг овогтой байсан) нь Санкт-Петербург хотын захирагч асан, Оросын Холбооны Улсын Холбооны Зөвлөлийн даргын албыг хашиж буй улс төрч юм.

Тэрээр 1966 онд ахлах сургуулиа мөнгөн медальтай, 1967 онд Черкасс хотын Анагаах Ухааны дунд сургуулийг онц дүнтэй төгссөн.

1972 онд Ленинградын Хими-Эм зүйн дээд сургуулийг төгссөн. 5 -р курст байхдаа сүүлд эмнэлгийн албаны хурандаа цолтой болсон Владимир Матвиенкотой гэрлэжээ. Тэрээр төгссөнийхөө дараа улс төрчөөс илүү эрдэмтэн болох сонирхолтой байжээ. Гэсэн хэдий ч тэрээр дүүргийн Комсомолын хороонд ажиллах урилга хүлээн авч 2-3 жилийн дараа магистрын сургуульдаа эргэн орохоор шийдсэн гэдэг.

1985 онд тэрээр ЗХУ-ын Төв Хорооны дэргэдэх Нийгмийн Шинжлэх Ухааны Академийг төгссөн бөгөөд 1991 онд ЗХУ-ын Гадаад хэргийн яамны Дипломат Академид ахлах дипломат ажилтнуудын мэргэшүүлэх курст суралцжээ.

1998 оны 9-р сарын 24-нөөс 2003 оны 3-р сарын 11 хүртэл тэрээр Оросын Холбооны Улсын Засгийн газар Шадар сайдаар 5 жил ажилласан.

2003 оны 3-р сарын 11-нээс 10-р сарын 15 хүртэл тэрээр Оросын Холбооны Улсын Ерөнхийлөгч В.Путины Баруун Хойд Холбооны тойрог дахь бүрэн Эрхт төлөөлөгч.

2003 оны 6-р сард тэрээр Оросын Холбооны Улсын Аюулгүй байдлын Зөвлөлийн гишүүн болсон.

2003 оны 9-р сарын 21-нд Владимир Яковлевыг Оросын Ерөнхий сайдын орлогчоор томилсонтой холбогдуулан зарласан Санкт-Петербургийн захирагчийн албан тушаалын урьдчилсан сонгуулийн эхний шатанд тэрээр 48.73%-ийн санал авч, хоёрдугаар шатанд шалгарсан. 10-р сарын 5-нд тэрээр хоёрдугаар шатанд (Валентина Матвиенко - 63.12%, Анна Маркова - 24.2%) ялж, захирагч болсон.

2011 оны 8-р сарын 31-нд Санкт-Петербург хотын захирагч Г.С. Полтавченко түүнийг Оросын Холбооны Улсын Холбооны Хурлын Холбооны Зөвлөлийн гишүүнээр томилох тухай зарлигт гарын үсэг зурсан бөгөөд энэ нь Санкт-Петербург хотын төрийн эрх мэдлийн гүйцэтгэх байгууллагын төлөөлөгч бөгөөд ОХУ-ын Холбооны Хурлын Холбооны Зөвлөлд түүнийг томилсон юм. Зарлиг нь гарын үсэг зурсан өдрөөсөө эхлэн хүчин төгөлдөр болсон.

2011 оны 9-р сарын 21-нд Валентина Ивановна Матвиенког 140 саналаар, нэг саналаас түдгэлзсэнээр Оросын Холбооны Улсын Холбооны Хурлын Холбооны Зөвлөлийн даргаар сонгов. Санал хураалтад өөр хүн өрсөлдөөгүй юм. Ийнхүү Матвиенко Оросын түүхэнд парламентын дээд танхимын даргын албан тушаалыг хашсан анхны эмэгтэй хүн болжээ. 2014, 2019 болон 2024 онд дахин сонгогдсон байна.

Түүнийг Европын Холбооны 27 орон, Их Британи, АНУ, Канад, Швейцарь, Австрали, Япон, Украин, Шинэ Зеланд зэрэг улсууд олон улсын хувь хүний хоригт хамруулжээ.

Эх сурвалж

 Цахим холбоос 

 Валентина.Ивановна

Ангилал:Оросын холбооны муж улсын төрийн тэргүүн
Ангилал:Санкт-Петербургийн засаг дарга
Ангилал:Грек дэх Оросын элчин сайд
Ангилал:Мальта дахь Оросын элчин сайд
Ангилал:Оросын улс төрч
Ангилал:Оросын аугаа эх орны гавьяаны одон шагналтан
Ангилал:Гэгээн Андрей одон шагналтан
Ангилал:Оросын хүндэтгэлийн одон шагналтан
Ангилал:Хүндэт Тэмдэг одон шагналтан
Ангилал:Австрийн Бүгд Найрамдах Улсын төлөөх гавьяаны туузат их алтан хүндэт тэмдгийн шагналтан
Ангилал:Финландын Арслан одон шагналтан
Ангилал:Алдрын одон шагналтан (их загалмай)
Ангилал:Санкт-Петербургийн хүн
Ангилал:Оросууд
Ангилал:1949 онд төрсөн